  Виталий Пронин Удмуртиысь Прокуратуралэн пресс-службаез ивортэмъя, та нуналъёсы йылозяз-пумозяз вуттэмын республикаысьтымы наркологияя диспансерысь психиатр-нарколог вылэ ӝутэм уж. Со янгыше уськытэмын вал взятка басьтэмез, ужзэ пӧяськыса быдэсъямез но психотропной эмъюмъёсты бадӟым партиен воземез понна. Та ужъёсты со быдэстэм кылем арын 15-тӥ сентябрьысен 30-тӥ сентябрёзь ужан интыяз. Руль сьӧрын пукисьёслэсь басьтэм но наркологияя диспансере эскеронэ келям вирзэс мукетъёсыныз вошъя вылэм - таосызлэн шӧмаськыса ворттылэмзы медаз шараяськы шуыса. Та понна со клиентъёсызлэсь уксёзэс кутэм. Со сяна, та эмъясьлэн улон интыяз бадӟым партиен утиське вылэм амфетамин сурет. Судлэн янгыше уськытэменыз психиатр соглаш луиз. Со 5 ар ӵоже условно кыл кутоз но 800 сюрс манет пала штраф тыроз.Елена Тугашова Туспуктэм: susanin.udm.ru Теги: взятка прокуратура  